khistorydata/jeongjo-sjw-relations huggingface dataset:
정조 23년
閔台爀以賑恤廳言啓曰漢城府牒報據中部良人金光采錢二兩布一疋東部良人劉福允鄭召史各錢二兩布一疋西部尹氏進士沈樂源各錢三兩布二疋良人池成龜金潤成各錢二兩布一疋南部良人金德順秦泰福各錢二兩布一疋北部幼學朴景德錢三兩布二疋閑良金振聲錢二兩布一疋合錢二十五兩布十四疋題給之意敢啓傳曰知道
정조 23년
己未正月十九日辰時上御便殿同副承旨入侍時同副承旨沈象奎假注書李弘謙記注官白鳳周承膺祚檢校提學鄭民始以次進伏訖民始曰日間聖體調攝若何上曰近日日氣溫和漸益差勝矣民始曰王大妃殿氣候何如上曰已臻平復矣民始曰惠慶宮氣候何如上曰復常矣命書榻敎曰前注書金啓溫仍任牌招入直上曰兩西厲祭慰祭香祝使禁旅從速下送而必爲精潔齎去之意言及也命退承史以次退出
정조 23년
行都承旨閔台爀坐行左承旨李書九坐右承旨金啓洛坐直左副承旨朴基正未肅拜右副承旨李翊模坐同副承旨沈象奎坐直注書柳台佐在外金啓溫仕直假注書李弘謙仕事變假注書李㬖仕
정조 23년
藥房副提調李書九啓曰伏未審日間聖體若何寢睡水剌之節何如臣率諸御醫趁早入診詳察聖候爲宜王大妃殿氣候何如惠慶宮氣候何如臣不任區區伏慮敢來問安竝此仰稟答曰知道慈殿慈宮氣候一樣卿則不必入侍矣
정조 23년
沈象奎啓曰備邊司郞廳來言今日賓廳日次而停朝市相値不得來會云矣敢啓傳曰知道
정조 23년
金啓洛啓曰三品官之無得過三日循例請牌曾有飭敎矣刑曹參議金祖淳除拜後過三日不爲出肅事體所在誠極未安從重推考仍卽牌招察任何如傳曰聞有實病許遞
정조 23년
沈象奎啓曰禁衛大將申大顯以城隍發告祭獻官今方受香出去矣所佩命召及兼帶左邊捕盜大將命召大將牌傳令牌來請還納何以爲之而將兵之任不可一刻無摠察之人捕將則在前如此之時有他邊大將兼察之例今番則何以爲之敢稟傳曰仍佩往來御將竝爲兼察牌招聽傳敎
정조 23년
傳于李翊模曰右副承旨入侍
정조 23년
李書九啓曰卒判府事蔡濟恭家成服日遣承旨致祭事命下矣何承旨進去乎敢稟傳曰右副承旨進去
정조 23년
以摘奸宣傳官書啓傳于閔台爀曰北部平倉里尊位文益柱爲名人今番輪疾之窮不自活之類給糧救助其數夥然非特今番自前一洞上下八十餘戶恤窮賑乏多賴益柱之力云外方洞里相助猶且別諭勸飭況京城乎令京兆堂上更探實績招致益柱問其地處來歷草記此外各部若有此等之類嚴飭各該部官訪探報府後隨卽草記以爲奬他之地
정조 23년
傳于李書九曰此時湖南守令不可一刻曠官新除南原府使病未肅拜云改差卽令該曹口傳差出
정조 23년
吏曹口傳政事以安廷瓛爲南原府使
정조 23년
傳于沈象奎曰三南守令新除下送者限畢賑雖無特敎皆令給馬俾除民間迎送之弊事分付兵曹畿營枚擧此意知委各該道臣
정조 23년
傳于李書九曰在外承旨許遞前望單子入之待下批待開門牌招察任
정조 23년
承旨前望單子入之朴基正落點
정조 23년
李書九啓曰新除授承旨朴基正方在罷散中何以爲之敢稟傳曰敍用
정조 23년
以監軍單子傳于沈象奎曰宣傳官摠府郞廳未差之代令該曹口傳差出
정조 23년
兵曹口傳政事以許溟爲宣傳官徐翼淳李得江李秉德爲都摠經歷以柳豐逵爲都摠都事
정조 23년
傳于沈象奎曰政官待開門牌招開政
정조 23년
李書九以禮曹言啓曰卽接新除授肇慶廟令所報則本廟春享祭享香祝祗受陪進日字在近而親病沈重萬無暫時離捨之路云莫重受香不可遲緩新除授令朴和源今姑改差其代卽令該曹口傳差出以爲趁期受香之地何如傳曰允
정조 23년
吏曹口傳政事以林㝡遠爲肇慶廟令
정조 23년
閔台爀以漢城府言啓曰以摘奸宣傳官書啓傳曰北部平倉里尊位文益柱爲名人今番輪疾之窮不自活之類給糧救助其數夥然非特今番自前一洞上下八十餘戶恤窮賑乏多賴益柱之力云外方洞里相助猶且別諭勸飭況京城乎令京兆堂上更探實績招致益柱問其他處來歷草記此外各部若有此等之類嚴飭各該部官訪探報府後隨卽草記以爲奬他之地事命下矣卽爲委送當部官探問其實績則昨年洞內三戶患癘時米斗錢兩種種周給今正月輪感時最貧一戶資給米斗油升病死兩人或助斂布或助役糧産後飢病之一女人亦以米斗周恤蓋益柱初非富戶而爲人甚善有此恤窮之義自前一洞上下八十餘戶中貧不能喪祭者亦多顧助云臣又招致益柱問其地處來歷則其父尙質習讀官曾祖承先司譯院主簿自京中移居平倉已近五十年其年則六十八役名則摠戎廳付料軍官曾爲納粟折衝云矣敢啓傳曰知道爲先加資令該營別將收用後草記可也
정조 23년
沈象奎以都摠府言啓曰今日入直內三廳武兼禁軍及軍兵等當爲中日習射而停朝市相値不得爲之之意敢啓傳曰知道
정조 23년
己未正月二十日午時上御便殿右副承旨入侍時右副承旨李翊模記事官金啓溫記注官車信用承膺祚以次進伏訖上曰兼春秋誰也膺祚曰車信用白鳳周矣上曰白鳳周頗衰老年今幾何膺祚曰六十一歲矣敎翊模曰言及銓曹郵官待窠差遣好矣上曰輪症近則寢熄云耶翊模曰太半乾淨云矣上曰承旨年今幾何翊模曰五十三矣上曰平日聞好讀書云多讀者何書耶翊模曰別無多讀者而孟子史記則有讀至數百遍者矣上曰看萬卷書不若讀一行書萬遍雖若無用其效大勝於看書矣上曰右相所愼近則何如翊模曰近得少差云矣翊模曰卒判府事蔡濟恭家明日致祭時何承旨當爲進去乎上曰自政院以啓辭入稟可也仍命退承史以次退出
정조 23년
行都承旨閔台爀坐行左承旨李書九坐右承旨金啓洛坐左副承旨兪漢寧奉命進去右副承旨朴基正坐直同副承旨沈象奎坐直注書柳台佐在外金啓溫仕假注書李弘謙仕直事變假注書李㬖仕
정조 23년
朴基正啓曰左副承旨李翊模今日不爲仕進卽爲牌招何如傳曰允
정조 23년
李書九啓曰知敦寧蔡弘履戶曹參判徐龍輔除拜後過三日不爲出肅事甚未安依定式竝推考警責仍卽牌招察任何如傳曰允
정조 23년
備忘記安東營將金鎭鼎下直長弓一張長箭一部片箭一部筒兒一箇賜給
정조 23년
有政吏批行判書金載瓚參判李祖承受由參議鄭尙愚進右副承旨朴基正進啓曰判書金載瓚參判李祖承方在受由中小臣獨政未安何以爲之敢稟傳曰只出緊任又啓曰慶尙監司今當差出而擬望之人乏少同道守令竝擬何如傳曰允以金載翼爲刑曹參議洪聖淵爲同義禁趙學春爲刑曹佐郞宋時淵爲漢城判官李良會爲監察權太應爲漢城主簿朴宗京爲典籍申耆爲慶尙監司折衝文益柱今加嘉善加資事承傳南公轍爲右尹金載瓚爲掌樂提調朴休源爲濟用判官邊得翰爲司饔主簿權太應爲典牲判官趙鎭順爲司僕主簿鄭來成爲掌樂主簿白鳳周爲迎華察訪李夢龍爲金郊察訪徐秉琦爲律學敎授尹衡復爲武烈祠參奉典設別提全佐天童蒙敎官朴光允兼養賢庫主簿金熙周昭顯墓守衛官尹之謙麗王陵參奉王允恒竝單付李宗恢爲長寧殿令
정조 23년
兵批判書李時秀病參判鄭大容未肅拜參議朴奎淳入直進參知李祉永病同副承旨沈象奎進以黃昇源爲大護軍金祖淳爲副護軍
정조 23년
傳于朴基正曰新除授慶尙監司待下批當日辭朝
정조 23년
朴基正啓曰卒判府事蔡濟恭家致祭有左副承旨李翊模進去之命而纔已違牌罷職傳旨今方捧入不得進去何以爲之敢稟傳曰左副承旨進去
정조 23년
以左副承旨李翊模牌不進罷職傳旨傳于沈象奎曰許遞前望單子入之待下批牌招察任
정조 23년
承旨前望單子入之兪漢寧落點
정조 23년
以迎華察訪望筒傳于朴基正曰迎華察訪白鳳周與麟蹄縣監李元膺相換除朝辭給馬下送
정조 23년
吏批再政以崔逵翰爲兵曹正郞沈禧爲光陵令金必宣爲直講李得養爲監察閔致謙爲漢城主簿內資主簿單鄭迎華察訪白鳳周麟蹄縣監李元膺相換
정조 23년
兪漢寧啓曰臣卒判府蔡濟恭家致祭進去下直之意敢啓傳曰知道
정조 23년
傳于朴基正曰慶尙監司留待
정조 23년
備忘記慶尙監司申耆下直長弓一張長箭一部賜給
정조 23년
沈象奎以訓鍊都監言啓曰本局哨官尹彦邦身病甚重勢難察任改差何如傳曰允
정조 23년
沈象奎以摠戎廳言啓曰謹依漢城府草記批旨北部平倉里尊位文益柱爲先加資令該營別將收用後草記可也事命下矣臣廳所屬德池屯別將差送之意敢啓傳曰知道
정조 23년
沈象奎以左邊捕盜廳言啓曰本廳從事官李毅和身病猝重勢難察任從事官之任今姑改差何如傳曰允
정조 23년
吏曹參議鄭尙愚疏曰伏以臣以人則至庸陋也以才則至空疎也百無肖似最居人下僥倖通籍只爲祿仕之計名塗進步初無自期之心而偏蒙厚恩徒藉先蔭選職之兜攬俱荷中批資級之超陞亦出特旨釋褐未幾居然躋下大夫之列無似賤臣何以得此於聖明母子叔姪每日相對攢祝洪造而未嘗不感極而涕也今此三銓之命又何爲而至也臣之前後踐歷罔非踰分有除輒膺不敢辭巽者豈臣全無廉隅而然哉祗緣受恩如天報答無地惟上所命心所自勉隨衆例讓義不敢出故耳淸朝官爵孰非難愼而至於銓任與他尤別苟非公平之心見孚於同朝鑑別之明素著於平日則其何以參佐於排擬之際可否於通塞之間乎從古有文識才猷者亦多力辭而不敢當則以臣譾劣尤何敢偃然冒膺不思所以自引乎噫臣家本寒素而近成華顯之門姿甚昏弱而又據睢盱之場鬼猜人怒早晩顚沛可立而待一身狼狽雖不足恤其將上負國恩下墜家聲而後已亦非所以仰承生成之澤反覆商量承膺無望而辭疏路阻三牌踵臨怵分畏義雖不得不冒沒出肅副急行政而仍因蹲據斷無是理玆敢瀝血陳懇伏乞天地父母俯垂鑑諒亟削臣新除職名以重公器以安微分不勝大願臣無任云云答曰省疏具悉爾其勿辭察職
정조 23년
校理沈奎魯疏曰伏以臣適因館僚有故遞直無人强疾持被殆至兩旬矣間又奔趨於享官之役觸冒風寒種種失攝痛勢越劇委頓床笫以令病狀萬無自力之望此時言私極知其萬萬猥越而疾痛之呼有不可顧玆不得不呼籲於天地父母之前伏乞特垂矜諒亟許鐫遞仍治臣瀆擾之罪以安私分千萬幸甚臣方情急乞免不遑贅他而事係民隱敢此附陳惟聖明少垂察焉今此輪疾前古罕有十日之間千里之疆沴氣殆遍死亡相續在朝而卿相之逝單便成日課在野而氓庶之僵屍相連土殯大關氣運此何災厄聖心憂惕丙枕明發以日前傳敎下者觀之憂民之念勤懇惻怛郊壇禱慰之擧實出於靡不用極之意也顧今日八域含生之倫孰不欽頌贊歎繼之以感泣乎且伏念我聖上凡於祀典致敬致愼雖當攝行之時齋居別殿跋燭通宵焄蒿之念皎潔之誠有足以感孚神祗況於昨年憫旱之時遍令諸道虔誠禱雨而十行綸綍丁寧戒飭壹出於爲民之至意則凡爲道守臣者熟不敢對揚惕勵思所以竭誠盡分之道而臣聞湖西前道臣韓用和醉倒齋所嘔號迷亂時刻已屆勢無奈何不得已以守令之執事者替行獻官之事及其修啓也以虔誠躬禱爲辭告君不實已極無狀慢神不誠寧望感應一路笑罵衆言喧騰至于今未已湖西之終年無雨最於諸道安知不由於按道者之自速神怒而然也顧今中外之別擧祀典有關民命者不啻如憫旱禱雨之時矣欲使諸路營邑之臣另加致誠則不必申行告戒只施飭敎而止耳先將已然之跡追勘韓用和之罪特加譴削之典則庶可爲諸道警懼懲創之道伏願聖明亟賜處分焉臣無任云云答曰省疏具悉韓用和事焉有道臣而爲此擧苟或不得已臨時替行則又何無具由狀聞乎爾疏遣辭旣與風傳有間只施罷削輕矣亦不可不査問後處之令廟堂問於前錦伯使之首實仍卽草記論勘俾諸道營邑之臣各務虔敬於祀典無言之時爾能隨事刺口甚可尙也爾其勿辭調理從速察職
정조 23년
敎慶尙道觀察使申耆書王若曰虞廷咨岳牧之臣周禮重藩維之職所以一路之方面每難其人肆惟重宸之簡心必愼是任念彼嶠南大鎭實是海東雄藩大小七十餘州厥有山川城池之險延袤八九百里亦稱粟米魚鹽之饒絃誦之聲猶聞地稱鄒魯衣袽之策不忘界接蠻夷間値連歲之荐荒政急撫摩之策纔經近日之輪疾寧緩救濟之方比他道自來難治惟此時尤宜愼擇惟卿器度謹厚才識周通自玉署而陞銀臺出納惟允長薇垣而佐銓席望實俱優西州佩符久矣綜理之微密東藩按節確乎定式之遵行內外歷試之已多前後聲績之可尙玆授卿以慶尙道觀察使兼兵馬水軍節度使巡察使大丘都護府使卿其祗服寵命勉竭良圖究實務於錢穀甲兵期以固圉而裕國推素蘊於政事文學要之因俗而便民一方澄淸所貴廉明之克著列郡殫壓宜勉威重之自持黜陟必從公平稟裁自有典憲於戲與我共理濟彼十萬生靈知臣莫如咨爾二千石吏春和方暢政令宜布於順時日邊云遐忱誠應切於戀闕故玆敎示想宜知悉知製敎臣尹序東製進
정조 23년
閔台爀以賑恤廳言啓曰漢城府牒報據良人李太奉金召史各錢二兩布一疋西部朴召史金召史河召史良人文萬伊李金男孔召史李召史各錢二兩布一疋南部幼學金德弼錢三兩布二疋良人金鼎胤朴召史權召史張召史金召史各錢二兩布一疋北部良人吳信謙金召史各錢二兩布一疋合錢三十五兩布十八疋題給之意敢啓傳曰知道
정조 23년
閔台爀以賑恤廳言啓曰漢城府牒報據東部李召史朴召史良人朴山伊各錢二兩布一疋西部李召史林召史良人鄭福伊各錢二兩布一疋南部吳氏兪氏各錢三兩布二疋金召史金召史李召史元召史各錢二兩布一疋北部幼學金聖杞錢三兩布二疋崔召史太召史良人徐貴福各錢二兩布一疋合錢三十五兩布十九疋題給之意敢啓傳曰知道
정조 23년
己未正月二十一日未時上御便殿同副承旨入侍時同副承旨沈象奎假注書李弘謙記注官車信用承膺祚以次進伏訖上命書傳敎曰處分宜無異同前監司李秉鼎罪名亦爲蕩滌仍命退承史以次退出
정조 23년
行都承旨閔台爀坐行左承旨李書九坐行右承旨李勉兢坐直左副承旨金啓洛坐右副承旨朴基正坐同副承旨沈象奎坐直注書柳台佐在外金啓溫仕假注書李弘謙在直事變假注書任百禧別入直
정조 23년
傳于沈象奎曰同副入侍
정조 23년
傳于朴基正曰不爲仕進承旨許遞前望單子入之待下批牌招察任
정조 23년
承旨前望單子入之李勉兢落點
정조 23년
傳于沈象奎曰前假注書任百禧仍察
정조 23년
有政吏批判書金載瓚參判李祖承受由參議鄭尙愚進右副承旨朴基正進啓曰判書金載瓚參判李祖承竝受由小臣獨政未安何以爲之敢稟傳曰只出緊任以黃昇源爲禮曹判書李翊模爲禮曹參議遠接使單李時秀問禮官單曺錫中改差李羲甲單付迎接都監提調單趙鎭寬郞廳八單朴崙壽李羲甲金基豐南達孫李勉昇韓用謙朴民淳韓大裕公事郞廳單任聖皐館伴單鄭民始迎接都監郞廳單柳畊以谷山府使丁若鏞爲黃州迎慰使慈山府使李儒慶爲平壤迎慰使楚山府使宋祥濂爲安州迎慰使肅川府使任長源爲定州迎慰使宣川府使柳師模爲義州迎慰使
정조 23년
兵批判書未差參判鄭大容未肅拜參議朴奎淳入直進參知李祉永病同副承旨沈象奎進以李秉鼎爲大護軍李翊模爲副護軍李時秀爲大護軍
정조 23년
傳于朴基正曰使行狀聞旣云呈文禮部受出兵部公文發送無異於牌文陳慰兼進香使今政差出而正使則宗班儀賓中問于大臣備擬副使則西關守令通擬書狀則勿拘陞品擬入事分付
정조 23년
吏批再政以西春君燁爲陳慰使林蓍喆爲副使申絢爲書狀官
정조 23년
傳于朴基正曰禮曹堂上有實病實故人許遞今日政差出待下批牌招入侍
정조 23년
禮曹參判前望單子入之金履翼落點
정조 23년
司譯提調前望單子入之徐龍輔李書九落點
정조 23년
兵曹判書前望單子入之具㢞落點
정조 23년
沈象奎啓曰兵曹判書具㢞牌不進推考傳旨今方捧入而命召傳授一時爲急如是違牌事甚未安更卽牌招何如傳曰允
정조 23년
李書九以弘文館言啓曰本館上番校理臣沈奎魯旣承調理之命應敎朴吉源副應敎李魯春校理閔命爀副校理金履載竝卽牌招以爲推移入直之地何如傳曰允
정조 23년
沈象奎以備邊司言啓曰本司有司堂上有闕之代戶曹參判徐龍輔差下使之察任何如傳曰允
정조 23년
沈象奎以備邊司言啓曰校理沈奎魯上疏批旨內韓用和事焉有道臣而爲此擧苟或不得已臨時替行則又何無具由狀聞乎爾疏遣辭旣與風傳有間只施罷削輕矣亦不可不査問後處之令廟堂問於前錦伯使之首實仍卽草記論勘俾諸道營邑之臣各務虔敬於祀典事命下矣謹依批旨査問于忠淸前監司韓用和處使之首實則以爲昨年五月連山龍湫祈雨時經夜處濕素患眩暈及脚部猝地添劇而將事之夕病勢猶似可强故必欲自力行禮矣旣就拜位之後諸症漸劇趨走薦獻萬無其望而欲以他人改塡祝版則旣就位而始行祀矣欲爲强疾卒事則運動無路不得已以守令執事者替行而此與初不就位改塡獻官有異則狀啓中歷擧此狀反涉煩屑又不得已循例修啓伊時病狀諸執事之所目擊焉敢誣也圭璧虔禱事體至重而倉卒處事未盡誠禮以致人言之如此莫非昏憒失職之罪何敢以事實之差異費辭分疏乎惶懍震越不知所達云矣病作於就位之後則權宜替行雖未必爲罪其不能具由措辭於狀聞者大失重祀典嚴奏御之禮所當擬以奏事不以實之律而原其本情則事旣在於倉卒意非出於欺罔施以堂疏所請譴削之典何如傳曰允
정조 23년
知敦寧蔡弘履疏曰伏以臣於見職前後除拜非止一再而本無敦寧輒煩疏辭獲蒙體諒今此新命雖極感頌援例乞遞與前無異不得不短章號籲伏乞聖慈俯賜監諒亟命該曹照例遞改以存公格以安私分焉且臣前帶摠管爲日已久而臣自歲初重患輪疾寒熱交作目眩頭疼痰嗽達宵飮啖全却神氣澌壞以此病狀萬無時日內供職之望伏願天地父母竝許遞免俾延殘喘千萬幸甚臣無任云云答曰省疏具悉疏辭下該曹稟處
정조 23년
右承旨李勉兢疏曰伏以臣於謫居病伏之中伏承傳敎下者德意特推於及老恩旨遽降於賜環北望攢祝感淚被面行遣未踰月重入都門而當此險厄之時父母幸得保安兄弟得以團聚罔非我聖上錫類之恩闔門感結糜粉難報第臣罪重罰輕薄竄旋宥惶愧交中無以抗顔彯纓結綬重廁班聯初非夢寐之所到而不意銀臺特除召牌儼臨臣誠惶感罔知攸措臣之出入邇列亦有年矣顧今逖違之餘義當竭蹶趨拜不竢駕屢而郵罰不當於罪犯寵渥太過於涯分有不敢自同平常晏然冒進不得已坐違召命短章自列伏乞天地父母俯察私義之難安特收誤恩之荐加亟削臣職以安微分千萬幸甚臣無任云云答曰省疏具悉卿其勿辭行公
정조 23년
己未正月二十二日辰時上御便殿同副承旨入侍時同副承旨沈象奎假注書李弘謙記注官車信用承膺祚檢校提學鄭民始以次進伏訖民始曰日間聖體調攝若何上曰日氣向暖近日則漸臻夬復矣上曰今聞灣尹報來有急時問議事矣仍命書傳敎曰左右相入侍上曰使備郞分往傳諭也賤臣承命出傳命書榻敎曰兵曹判書李時秀辭職上疏還給又命書榻敎曰未肅拜戶曹參判許遞又命書榻敎曰司譯提調中有實病人許遞前望單子入之又命書榻敎曰備局有司堂上司譯提調入侍命書傳敎曰政官牌招開政命退承史以次退出
정조 23년
己未正月二十二日午時上御誠正閣左右相入侍禮堂有司堂上司譯提調同爲入侍時同副承旨沈象奎假注書李弘謙記注官車信用承膺祚左議政李秉模右議政沈煥之行左參贊鄭民始司譯提調李書九以次進伏訖大臣問候後上曰冬至使狀啓卿等見之乎勅行當非久出來自此應接等事多有窘急之慮爲先擧行事今筵卽爲稟定好矣仍命書榻敎曰禮曹參判前望單子入之又命書榻敎曰戶房承旨入侍上曰禮堂催促入來使之登筵也賤臣承命出傳與禮曹判書黃昇源參判金履翼偕入進伏行都承旨閔台爀進伏秉模曰卽見冬至使狀啓今月初三日太上皇崩逝勅行似在不遠遠接使令該曹卽速啓下以爲預先下去之地何如上曰依爲之出擧條上曰遠接使實難其人未知誰可爲之乎秉模曰卿宰中如非篤老人則皆是緊務之人有難遽議其任矣上曰兵判病勢如有可强則事當先公而後私何恤些少病情乎民始曰臣問於兵判則似有可强之勢云矣秉模曰騎判雖緊任而遠接使無出其人臣意則以兵曹判書李時秀爲遠接使以前修撰曺錫中爲問禮官似合好矣上曰大臣之意旣如此令該曹啓下望單催促入之也賤臣承命出傳持入望單上曰遠接使則待明發行而問禮官今日先爲離發可也上曰遠接使比使臣尤爲緊重下去時沿路擧行預先檢飭而入京日字各別另擇以爲從便闊狹之地詳爲言及也又敎曰送勅後使臣卽當起送上副使今日政差出然後可以周旋而擬望人甚苟簡矣前例則多以宗班差送而卽今宗班中亦無可合人安春君何如秉模曰見甚衰老矣上曰大臣旣無入去之人故以正卿陞付入送卽是近例也今番則正卿亦甚乏少宗親儀賓亦無其人大臣之意何如秉模曰果無其人矣煥之曰僚相則係在廟務有難往役而臣則旣忝在三事何敢辭往役乎秉模曰僚相亦是篤老何可擬議乎上曰無論宗親儀賓其中可合人卿等退出籌司爛商擬入也秉模曰遠接使今已啓下行左參贊鄭民始令該曹館伴差下何如上曰依爲之出擧條命書榻敎曰遠接使李時秀本職兵曹判書自當仍帶往來而擧行必多相妨許遞前望單子入之待下批牌招傳授命召又命書榻敎曰右承旨批下牌招察任上敎昇源履翼等曰本曹擧行節次詳考謄錄隨卽草記稟處而服制一款何以爲之耶必有乙卯前例今番當依乙卯之例爲之矣仍敎書九曰承旨出去禮曹謄錄持入也書九承命出命書榻敎曰館伴入侍書九持禮曹謄錄進伏上曰服制條考見也書九披見訖仰奏曰雍正乙卯以生布團領不緝邊生麻帶布裹紗帽無角有纓等制磨鍊矣上曰果其然乎大抵我國禮制始爲釐正於先朝喪禮補編印行之後而惟此乙卯已例則乃在禮制未釐正之前故有此布帽布袍之制此亦一義理旣曰義理則何嘗有二致者乎其號則大矣今番若一依喪禮補編釐正後儀節而以祭服用之則未知如何耶今人所見率多固陋無或反以祭服認爲較重之嫌乎民始曰服制一款彼中亦必有已往謄錄我國有難遽議變改而今若以祭服爲之則果不無反爲重之嫌而易致外間之辭說矣上曰卿等第須退去備局詳考爛商後更爲稟定也書九曰今此勅行時黃州平壤安州定州義州迎慰使及中路問安使當爲差送而近例或以道內堂上守令借銜替行今番亦依近例爲之乎上曰依爲之出擧條命大臣禮堂司譯提調先退民始曰俄聞問禮官曺錫中以有親病不得肅拜云矣上曰然則當變通矣仍命榻敎曰問禮官曺錫中望筒勿施又敎曰問禮官改望旣下批催促入來而事變注書擇差凡此等入侍使之記注也賤臣承命出傳命書榻敎曰問禮官入侍事變假注書任百禧問禮官李羲甲以次進伏上敎象奎曰別問安使自吏曹差出耶象奎曰然矣上敎羲甲曰今日內發行可也上敎象奎曰迎勅儀註自承文院爲之乎象奎曰然矣上曰下去時兩西道帥臣處禁雜人等節依前例各別申飭俾知紀綱之尊嚴可也凡勅行通事或有生弊之端云今番則嚴飭通事若有應接間不善擧行節當嚴處矣此意爾亦知悉命退諸臣以次退出
정조 23년
行都承旨閔台爀坐行左承旨李書九坐直行右承旨李勉兢坐左副承旨金啓洛坐右副承旨朴基正坐同副承旨沈象奎坐直注書柳台佐在外金啓溫仕直假注書李允謙仕事變假注書任百禧仕
정조 23년
沈象奎啓曰禁衛大將申大顯以本職漢城府左尹厲祭獻官今方受香出去矣所佩命召及兼帶左邊捕盜大將命召大將牌傳令牌來請還納何以爲之而將兵之任不可一刻無摠察之人捕將則在前如此之時有他邊大將兼察之例今番則何以爲之敢稟傳曰仍佩往來御將竝爲兼察牌招聽傳敎
정조 23년
朴基正啓曰右尹南公轍除拜後過三日不爲出肅事甚未安依定式推考警責仍卽牌招察任何如傳曰允
정조 23년
兵曹口傳政事行護軍徐龍輔單付
정조 23년
以漢城右尹南公轍牌不進推考傳旨傳于金啓洛曰聞有實病許遞今日政差代
정조 23년
傳于閔台爀曰前假注書李允謙仍察廳任
정조 23년
傳于朴基正曰政官牌招開政
정조 23년
以吏曹參判李祖承牌不進推考傳旨傳于朴基正曰許遞前望單子入之
정조 23년
有政吏批行判書金載瓚受由參判未差參議鄭尙愚進右副承旨朴基正進啓曰判書金載瓚受由參判未差小臣獨政未安何以爲之敢稟傳曰只出緊任以宋銓爲大司諫徐邁修爲刑曹判書田佐顯爲定平府使朴宗羽爲沃川郡守宋時淵爲林川郡守李儒修爲茂長縣監寧邊府使林蓍喆仍任事承傳兼執義申絢單付
정조 23년
再政以金文淳爲知敦寧具㢞爲軍器提調李師漢爲引儀三軍門提調具㢞單付以權裕爲工曹判書洪聖淵爲戶曹參判姜彝正爲右尹李良會爲漢城判官
정조 23년
兵批判書具㢞病參判鄭大容未肅拜參議朴奎淳入直進參知李祉永病同副承旨沈象奎進上護軍趙尙鎭護軍李益運副護軍兪漢寧尹行元竝單付
정조 23년
朴基正以吏曹言啓曰今此客使出來時兩西迎慰使依近例以道內堂上守令下批矣今方自臣曹發關知委於兩西道臣處使之罔夜進去而若或有頉則往復臣曹更爲塡差之際將未免費却多日有緩不及事之慮今番則迎慰使中若有不得不更爲塡差之事道臣以便近處守令先爲塡差借銜亦以已下批之職銜塡書後具由狀聞之意預爲措辭關飭於兩西道臣處何如傳曰允
정조 23년
李書九以禮曹言啓曰問禮官齎去儀註當爲磨鍊以入而取考謄錄則在前傳計勅使宴禮時以素膳措備而儀註中亦去進花一節矣今亦依此磨鍊擧行乎敢稟傳曰依例爲之可也
정조 23년
沈象奎以兵曹言啓曰今此勅使出來時平安道補把咸鏡道驛馬四十匹黃海道補把江原道驛馬二十匹急急分定罔夜入送之意兩道監司處撥馬知委何如傳曰允
정조 23년
閔台爀以賑恤廳言啓曰漢城府牒報據東部出身韓命輝錢二兩布一疋西部朴召史良人黃乭伊李召史金召史各錢二兩布一疋南部姜氏錢三兩布二疋良人金春敬錢二兩布一疋北部李召史禹召史良人廉三乭元太山各錢二兩布一疋合錢二十三兩布十二疋題給之意敢啓傳曰知道
정조 23년
吏曹啓目粘連觀此知敦寧府事蔡弘履上疏則以爲臣於見職本無敦寧亟命該曹照例遞改亦爲白有臥乎所旣無敦寧則揆以公格似當許遞是白乎矣重臣所帶遞仍當否事體不輕臣曹不敢擅便上裁何如判付啓依回啓施行爲良如敎
정조 23년
閔台爀以賑恤廳言啓曰漢城府牒報據中部良人李德世錢二兩布一疋西部良人林百仲尹日昌禹召史各錢二兩布一疋北部韓氏錢三兩布二疋熟手崔天壽錢二兩布一疋合錢十三兩布七疋題給之意敢啓傳曰知道
정조 23년
左議政李秉模箚曰伏以陳慰兼進香使纔已差出矣第正使名字犯於彼中所諱而旣非二名則恐無權宜之道且副使林蓍喆方在寧邊任所此時關西守令之遞易亦涉可悶竝姑遞改以他無故人差遣實合事宜伏乞聖明俯諒事情亟賜裁處焉取進止答曰省箚具悉卿懇箚請依施仍傳于閔台爀曰此批答遣史官傳諭副使旣遞前職仍任
정조 23년
己未正月二十三日午時上御便殿禮房承旨同副承旨入侍時行左承旨李書九同副承旨沈象奎記事官金啓溫記注官車信用承膺祚以次進伏訖上曰服制事昨已發端而欲聞僉議之如何矣大抵義理無二而其號則甚大旣不免迫不得已而爲之則乙卯之成服節目乃是喪禮補編以前無稽之服色蓋自補編印行以後一洗千古之陋夬定一王之禮今則不必因循襲謬當遵補編中釐正之制而帽變爲屈冠帽纓變爲首絰團領變爲祭服麻帶變爲腰絰無杖而有杖則以今人固陋之見驟看外面必以爲有反復重之嫌雖不得斷然行之而義理則如此旣曰義理則義理豈有二致乎書九曰制度之無稽義理之無二誠如聖敎臣不勝欽誦而且諸臣服色之竝以不緝邊生麻帶磨鍊失禮之中又失禮焉其在不貳斬之義不可不釐正而禮經所載諸侯大夫爲天子繐衰之文明有可據彼則雖不爲之冠屨絰帶而有斬衰之號此則雖爲之冠屨絰帶而爲繐衰之服輕重判異雖其所遇之時所用之地誠甚不幸此爲傷痛而均之爲迫不得已也無寧捨重取輕爲所當爲之服稍得其正何可拘於俗見牽於浮議承訛襲謬犯此貳斬之譏而不之改乎上曰世級旣降人心易狃尊攘之大義無地可講慷慨之空言寂然莫聞甚至於勅使入京之時士夫家子弟亦皆奔走觀光而不知爲可恥義理之日晦風尙之不古思之及此寧不嘅然此時雖難於遽變舊制以致紛紜之辭說而義理則如此此所以昨日發言於筵席者而一提學之言亦不可謂無其慮矣予則欲集衆見而用之仍舊之不悖於義理講究之有別般好道卿等退而博議可也書九曰不緝邊則其制至重麻帶則尤非古禮此則決不可仍舊矣上曰今番則無論某樣服色靴則當用黑色以此預先知委可也書九曰勅行當前當有前期稟定者矣取考前後謄錄則勅行時御帖櫃未知自何年擧行而甲辰以後謄錄則以朱漆造作矣如今番勅行則有異於常時勅行而樻色亦當用朱漆乎上曰御帖樻本來有之非甲辰創始者而舊例用唐朱紅鑞染粧飾矣自甲辰似是改用倭朱紅矣該曹所造置者則用之於今番勅行此後則復舊例用唐朱紅之意從後或出擧條定式可也書九曰常時勅行則御帖裹以紅袱如今番勅行則前例或裏以藍袱而宣勅前及回還時又用紅袱則徒涉繁文一依常時例竝用紅袱恐合便宜故敢此仰達矣上曰依爲之出擧條上曰彼若有問以尊皇使之故前例如此之意申飭譯舌使之措辭以答可也書九曰臣於昨日取考迎勅謄錄似此勅行則牌文入來日及宣勅日俱有擧哀節次矣勅書到京卽是始聞之日故至第四日乃爲成服而牌文不過勅使發行時路引見此而遽然擧哀宣勅後又有此擧禮旣重疊事極無義謹稽院中日記先朝聖敎亦以半上落下爲敎今番則宣勅後始爲擧哀恐合事宜而旣事異舊例下詢大臣禮堂處之何如上曰依爲之出擧條書九曰考見謄錄則雍正乙卯傳訃勅入京日字在於當年十月初一日而宗廟冬享大祭擇日在於成服後除服前故依壬寅年議大臣擧行之例只停樂行禮事自本曹啓稟蒙允而判堂入侍時以用樂行禮事奉承傳敎擧行矣今此勅使入京日字姑未預料而似在二月內宣勅後除服前若値用樂祭享則當依前例用樂行禮乎上曰旣有乙卯已例則當依此爲之以此分付該曹也象奎曰兩西問安使例以承旨借銜而或書同副或書右副今番則何以爲之乎上曰以右副書之可也書九曰迎勅時御前通事當爲先期啓下矣上曰以金祖淳鄭尙愚爲實預差使之着意肄習而茶禮前問上候節次譯官通事輩不得爲之必使御前通事傳語者例也必令善習可也又敎曰遠接使軍官勿拘常格另擇啓請事分付仍命退承史以次退出
정조 23년
行都承旨閔台爀病行左承旨李書九坐行右承旨李勉兢病左副承旨金啓洛坐右副承旨朴基正坐直同副承旨沈象奎坐直注書柳台佐呈辭在外金啓溫仕假注書李允謙仕直事變假注書任百禧仕
정조 23년
朴基正啓曰大司憲李城輔掌令洪持平鄭宗魯在外執義柳畊掌令玄重祚病不進持平南惠寬未肅拜監察茶時之意敢啓傳曰知道
정조 23년
傳于金啓洛曰右副承旨入侍
정조 23년
傳于李書九曰遠接使留侍
정조 23년
以應敎朴吉源副應敎李魯春校理閔命爀副校理金履載牌不進罷職傳旨傳于李書九曰只推
정조 23년
有政吏批判書金載瓚受由參判未差參議鄭尙愚進右副承旨朴基正進啓曰判書金載瓚受由參判未差小臣獨政未安何以爲之敢稟傳曰只出緊任以李秉模爲司饔都提調李秉鼎爲提調具敏和爲陳慰兼進香使金履翼爲副使沈鉁爲沃川郡守
정조 23년
兵批判書具㢞病參判鄭大容未肅拜參議朴奎淳入直進參知李趾永同副承旨沈象奎進大護軍蔡弘履護軍李祖承南公轍副護軍權坪柳相祚以上竝單付
정조 23년
朴基正以吏批言啓曰昨日政林川郡守宋時淵以漢城府判官移拜而望筒勿施事命下矣漢城府判官李良會望筒亦爲勿施何如傳曰允郡守以上排擬苟簡云蔭官有罪名人書入可也
정조 23년
以吏曹蔭官有罪名人書入別單傳于朴基正曰前郡守金啓濂丁載運趙鉉同罪已敍亦爲敍用前牧使李寅燮臺評過矣敍用前判官尹光垂報營之狀已聞於道伯矣前郡守李觀秀李東野不過襲謬之罪竝分揀前郡守李聖龜減一等
정조 23년
吏曹口傳政事以徐有升爲林川郡守
정조 23년
朴基正以吏曹言啓曰中和府使徐敎修德川郡守趙台榮大同察訪李安默催促下送後草記事命下矣自臣曹催促則德川郡守趙台榮今月十七日下去渭原郡守朴光進今月二十日下去中和府使徐敎修大同察訪李安默今方下去云矣敢啓傳曰知道
정조 23년
閔台爀以禮曹言啓曰取考謄錄則傳訃勅使入京宣勅後第四日成服時與後三日除服時自上自內行禮而百官行禮於殿庭矣今亦依前例磨鍊擧行之意敢啓傳曰知道
정조 23년
李書九以禮曹言啓曰今正月二十三日禮房承旨入侍時行左承旨李書九所啓臣於昨日取考迎勅謄錄似此勅行則牌文入來日及宣勅日俱有擧哀節次矣勅書到京卽是始聞之日故至第四日乃爲成服而牌文不過勅使發行之路引見此而遽然擧哀宣勅後又有此擧禮旣重疊事極無義謹稽院中日記先朝聖敎亦以半上落下爲敎今番則宣勅後始爲擧哀恐合事宜而旣異舊例下詢大臣禮堂處之何如上曰依爲之事啓下矣發遣郞廳問議于大臣則議政府左議政臣李秉模以爲承宣所奏實合禮意伏況先朝聖敎昭載日記則縱未及釐正於旣往恐不可以事屬舊例而不之改臣無容他議矣云右議政臣沈煥之以爲勅書到京之日乃有行禮節次則見牌文而先擧此禮恐有疊行之嫌而先朝聖敎已有此金石之訓承宣所奏是矣臣於左相之獻議亦無異見矣云參判臣金履翼以爲先朝聖敎旣如是昭垂則到今革謬允合事宜云參議臣李翊模以爲牌文入來日擧哀節次之實涉無義誠如承宣所奏趁今釐正允合事宜云臣昇源以爲傳勅第四日成服蓋以赴勅來傳曰爲始聞日也牌文入來日擧行恐涉行節先朝聖敎昭如日星而承宣擧條大臣收議脗然歸一依此磨鍊及今釐正允合事宜矣大臣及臣等之議如此上裁何如傳曰依議施行可也
정조 23년
沈象奎以兵曹言啓曰五衛將邊鎬以迎接勅行下往灣府呈狀乞遞輪番之任可等待其上來今姑改差何如傳曰允
정조 23년
沈象奎以壯勇營啓曰閑良沈鎭纔已捉來拘留而此漢自是庶類閑良中外入悖惡之最甚者非但渠之難免犯手其他在逃首犯諸人無不知之從其口招今方多發校卒四散譏捕之意敢啓傳曰知道尙不草記之禁將更爲推考可也
정조 23년
沈象奎以御營廳言啓曰依下敎宣傳官毆打罪人閑良李厚田高益謙良人鄭福興工曹筆工黃仁輝等四名捉來爲先拘留本廳之意敢啓傳曰知道御營廳所捉者三營皆無皁白當該將臣竝從重推考多發校卒期於盡爲捉囚可也
정조 23년
沈象奎以訓鍊都監言啓曰謹依下敎宣傳官毆打閑良趙駿達洪秉圭宋文翊徐允修沈永之等捉來拘留北營之意敢啓傳曰知道兩營將臣俱兼捕將尙不捉納草記兩營將臣更爲推考可也
정조 23년
李書九以迎接都監言啓曰取考謄錄則傳訃勅行時勿設宴享故本色郞廳不爲差出如有設行茶禮之事則禮賓寺內資寺擧行矣今亦依前例不爲差出以禮賓寺內資寺擧行使盤饍色郞廳兼管之意敢啓傳曰知道
정조 23년
李書九以迎接都監言啓曰取考謄錄則傳訃勅行時不設儺禮矣今亦不爲設行之意儐臣處分付何如傳曰允
정조 23년
李書九以迎接都監言啓曰臣等與諸郞廳會同開坐檢飭迎勅諸事而啓下郞廳八員外不足郞廳三員依前例別單書入之意敢啓傳曰知道
정조 23년
己未正月二十四日午時上御誠正閣左承旨右副承旨入侍來待諸臣同爲入侍時行左承旨李書九右副承旨朴基正假注書李允謙記注官車信用承膺祚館伴鄭民始遠接使李時秀司譯提調徐龍輔承文提調李晩秀以次進伏訖民始等曰侵早臨殿聖體若何上曰一樣矣民始等曰王大妃殿氣候何如上曰一樣矣民始等曰惠慶宮氣候何如上曰一樣矣上曰遠接使齎去事目姑未啓下故未及出送耶時秀曰然矣臣聞自京迎勅時服色以白袍烏帽磨鍊云問禮官旣以淺淡服迎勅則自京服色何爲用白袍乎上曰白袍不成說矣白袍受服以後事迎勅時豈可以此磨鍊乎大抵我國禮制一從五禮儀遵用先賢定論豈不是斟酌隆殺務歸至當而以今觀之多有未遑者至先朝丁丑喪禮補編出而斬服中無角而有纓者變以爲首經麻帶變以爲腰絰無杖而有杖喪服之制於是焉一洗千古之累大成一王之制有王者作當爲不易之典而今番勅行卽先朝乙卯後初有之擧也當其受服之時一變五禮儀制度務從補編中定禮則不知者以爲有反復重之嫌蓋義理無二致禮亦無貳斬予寧受千古之譏不如遵已行之禮今番節目一依雍正乙卯年例爲之可也民始曰此則過矣又有不然者我國素稱禮儀之邦者以其秉執義理修明禮樂而彼之視我殆同內服者亦以此也雖然以其方則中原外服也焉有外服陪臣而爲胡皇服斬之禮乎臣意則似不當如是也書九曰雖迫不得已受服不緝邊一款決不可不釐改矣上曰俄已言之矣不如遵古之爲便以此分付可也上曰今番勅行有異於前迎勅時只爲問上候耶或有他節次耶民始曰未及取考文蹟而似有他節次矣上曰在前迎勅問上候時以立問跪問彼此有所相較在昔儐使之到弘濟院接待也勅使則曰跪問爲可儐使則曰立問爲可以此屢度爭詰大抵勅使詣闕後初見時奉闕字牌於殿內左右贊禮前導陞殿則殿以內承旨前導由南楹之內至闕字牌前北向立問上候勅使則西向擧手呼萬歲其間節次蓋如此問上候一款御前通事當傳語伊後則請漢通事爲之當其初見酬酢也御前通事若嘿然不能開口則失禮之外貽羞大矣御前通事金祖淳使之自今着實講習預差鄭尙愚及沈象奎亦令肄習可也敎時秀曰今日發程則止宿於何處時秀曰當留宿於高陽矣上曰卿須各別善爲之事屬禮貌與紀綱邊者尤當隨處着念而且示舒緩之意與譯舌輩各別約束自灣府出來時箝制彼輩使之不敢出一言自底畏讋然後可無生頉之弊惟在儐使之善處之也時秀曰勅行凡事操縱專在於小通事輩云耳上曰先朝壬申年勅行通官之犯科者令館伴隨現決棍其時通官輩幾乎受棍矣今番則自灣上誘脅通事輩曰汝若從中周旋善爲支過則當給某物之意分付可也時秀曰從前支勅之時弊端有無專在於譯舌及小通事輩若其些少不謹者臣固當隨現嚴繩而至於最頑黠不聽令犯科者直用重律於境上以爲懲後之道似不可已故敢此仰達矣上曰察訪以下自斷處置守令以下自斷決棍載在齎去事目況譯舌及通事輩乎依所奏便宜爲之使勅行知有我國紀綱可也出擧條時秀曰庭排一節可否間議論各異臣與大臣則今番勅行異於他例庭排除之爲可館伴則與臣等所見稍異此亦歸一定奪然後當爲擧行矣上曰今番異於他例庭排則除之茶禮時去肉去花以素膳措備常時日供則依例備給魚肉雉鷄而此則在沿路守令之從便爲之卿其下去後本道迎勅謄錄無論巨細一一謄報以爲按例擧行之地先朝乙卯年勅行凡八次出來耶民始曰故相趙顯命爲關西伯赴任後七朔內迎接八勅矣民始曰勅行當於來月初二三日間渡江而館所擧動日字令日官推擇則來月十七八日爲吉云從當觀勢爲之而此亦預爲擇定然後勅行上京時當爲站數操縱之道矣上曰迎勅初日旣見之則館所動駕何必更爲擇吉乎牌文出來後磨鍊日字亦非晩矣時秀曰臣之迎勅時服色當以平天翼去笠飾爲之乎上曰依此爲之書九曰迎勅處所預爲稟定當送儀注於問禮官矣上曰該曹取稟草記以崇政殿爲之書出可也書九曰迎勅後茶禮時司饔提調例爲對擧御案勅使前則差出副提調擧行而勅使處所送儀注中提調副提調不必區別此後儀注則竝以提調稱之似好故敢此仰達矣上曰依爲之書九曰冬至使先來狀啓陪持雖爲持來而譯官軍官俱爲落後事極可駭竝令攸司科治何如上曰義州以前可謂飛來分揀可也竝出擧條上曰迎接都監儀注中載儀註與牌文出來以後文蹟以爲日後考見之地今番則凡事無或一毫緯繣可也命民始等先退命書傳敎曰政官牌招開政命書榻敎曰陳慰兼進香正使依例以宗班擬入儀賓通擬又命書榻敎曰司饔院公事提調許遞與都提調未差之代今日政擬入又命書榻敎曰沃川郡守望筒勿施又命書榻敎曰林川郡守在外未及上來云望筒勿施令該曹口傳差出待下批卽爲辭朝沃川郡守使之除朝辭赴任仍命退承史以次退出
정조 23년
行都承旨徐龍輔未肅拜行左承旨李書九坐直行右承旨李勉兢病左副承旨金啓洛坐右副承旨朴基正坐同副承旨沈象奎坐直注書柳台佐呈辭在外金啓溫仕假注書李允謙仕直事變假注書任百禧仕
정조 23년
藥房副提調李書九啓曰伏未審日間聖體若何寢睡水剌之節何如臣率諸御醫趁早入診詳察聖候爲宜王大妃殿氣候何如惠慶宮氣候何如臣不任區區伏慮敢來問安竝此仰稟答曰知道慈殿慈宮氣候一樣卿則不必入侍矣王大妃殿惠慶宮中宮殿藥房口傳問安答曰知道
정조 23년
沈象奎啓曰備邊司郞廳來言今日賓廳日次而無時急稟定事來會本司云矣敢啓傳曰知道
정조 23년
朴基正啓曰知敦寧金文淳刑曹判書徐邁修工曹判書權裕除拜後過三日不爲出肅依定式竝推考警責仍卽牌招察任何如傳曰允
정조 23년
朴基正啓曰三品官之無得過三日循例請牌曾有飭敎矣刑曹參議金載翼除拜後過三日不爲出肅事體所在誠極未安從重推考仍卽牌招察任何如傳曰許遞今日政差出
정조 23년
傳于沈象奎曰籌坐入來大臣及稟事堂上入侍
정조 23년
沈象奎啓曰左議政李秉模稟事堂上鄭民始具㢞黃昇源趙鎭寬徐龍輔李書九依下敎來待矣傳曰入侍
정조 23년
以兵批政官書啓傳于沈象奎曰未肅拜參判許遞前望單子入之
정조 23년
兵曹參判前望單子入之閔台爀落點
정조 23년
朴基正以吏曹言啓曰新除授兼高山道察訪申淑呈狀內矣身近得輪行毒感症形危惡萬無下去之望云促敎之下謂有身病濡滯多日事體所在不可仍置罷黜何如傳曰允
정조 23년
有政吏批判書金載瓚受由參判未差參議鄭尙愚進右副承旨朴基正進啓曰判書金載瓚受由參判未差小臣獨政未安何以爲之敢稟傳曰只出緊任以吳泰賢爲刑曹參議李恒演爲旌善郡守戶曹正郞李翊永監察李良會相換李鎭復爲同敦寧
정조 23년
傳于李書九曰都承旨未差之代以曾經人中在京無故人今日政擬入
정조 23년
再政以徐龍輔爲都承旨朴孝晋爲長興府使李垿爲高山察訪李祖承爲右尹尹覺基爲儀賓都事趙鉉爲活人別提
정조 23년
兵批判書具㢞進參判閔台爀病參議朴奎淳病參知李祉永入直同副承旨沈象奎進以蔡弘履趙尙鎭申思運爲知事鄭煥猷洪進泳爲同知宋鍈爲副摠管李秉喆申昕爲僉知洪聖禧爲忠壯將白泳鎭爲親軍衛將李迪閔修顯爲外營衛將高千柱趙明憲爲外營部將鄭道星爲景福將金允召南熙李載弘爲慶熙將朴基成爲訓鍊僉正田遇聖爲判官李國臣李漢鼎李喆尹瀅爲主簿權煥爲全羅中軍李顯益爲平安兵虞候金有商爲所已萬戶金楚光爲方山萬戶金鼎規爲永達萬戶王道源爲禿城別將金載翼爲副護軍
정조 23년
再政以鄭大容李鼎揆爲同知李允榮爲僉知閔廷植李昌培爲五衛將李勉植爲都摠都事閔百勳爲經歷許濈爲訓鍊判官徐志敏爲柔院僉使金孝元爲蛇渡僉使金天興爲慈母別將孫德秀爲金烏別將
정조 23년
三政鄭聖鵠爲忠壯將李蓍明爲都摠都事沈耇賢尹範會閔宗爀李性林沈鐮柳春源柳光命爲武兼李雲淵申光璧爲守門將許稱爲部將鄭宅亨李國觀爲守門將蔡顯五爲南虞候訓鍊主簿單李國觀
정조 23년
以南虞候望筒傳于沈象奎曰此時守令與該道虞候不可曠官望筒勿施時仕與前銜中擬入
정조 23년
兵曹口傳政事以尹光心爲副司果
정조 23년
吏曹口傳政事迎接都監加差郞廳三望朴休源閔致謙南寅老
정조 23년
傳于朴基正曰朔寧郡守之代令該曹口傳差出
정조 23년
吏曹口傳政事崔逵翰爲朔寧郡守
정조 23년
以漢城府坐不坐單子傳于朴基正曰詞訟劇地不可瘝曠在外右尹許遞今日政差出與新除授刑曹堂上牌招察任
정조 23년
以北部摘奸宣傳官書啓延恩坊居嘉義金世奉本以驛吏溫幸時隨駕驛吏蒙加資者也力農積穀里中貧民無不救濟甲寅年洞里五十九戶北漢還穀無路備納則渠出二百兩錢擔當備納每當春耕農糧絶乏之類歲歲補不足使之不失其時是白遣今番輪疾同里至貧之類逐口繼糧賴以得生者二十餘人而無依致傷二名俱棺以埋是如家家傳說人人稱道是白如乎係是人命救活敢此啓聞東部摘奸宣傳官書啓部官之擧行今則輪疾稍歇而然是白乎喩兩日街上一未逢見事傳于李書九曰與平倉里文益柱無異判尹詳採實績亦爲招見依益柱例草記宣傳官則搜訪而部官尙不赴府當該部官知名捧現告啓聞東部部官之怠忽極爲駭然亦爲査實草記事分付
정조 23년
以忠淸監司李泰永狀啓海西穀運來時海瀆祭香祝當爲下送而發舡日字從便闊狹事有旨祗受事傳于李書九曰當以何間推擇乎更爲指期狀聞然後香祝當下送此意回諭
정조 23년
沈象奎以備邊司言啓曰頃以今春習操倂停止官門聚點付之道臣從便闊狹之意因批旨行會諸道矣卽見黃海監司曺允大狀啓謄報則以爲今番輪症偏甚道內死亡方痛無邑不然設令漸次乾淨瘡痍甫起之類强策就點有所不忍許多死亡臨急塡代亦有繹騷之慮勿論此邑彼邑一倂停止事請令廟堂稟處矣付之道臣從便闊狹之命旣許其便宜從事則如兩西各邑自在應停之地而更請稟旨極爲煩屑該道臣推考官鎭門聚點使之一倂停止何如傳曰允兩西皆令停點可也
정조 23년
李書九以承文院都提調意啓曰院製述官李晩亨有頉代前縣令金洪運差下付軍職冠帶常仕何如傳曰允
정조 23년
李書九以禮曹言啓曰圖畫署畫員洪周福有頉代本署祿窠以差備待令畫員金建鍾依節目陞付之意敢啓傳曰知道
정조 23년
李書九以禮曹言啓曰今此陳慰兼進香使齎去禮物祭需磨鍊啓下矣祭文令藝文館預爲撰出而禮物封裹時所盛樻子黃袱等物亦令戶曹及各該司卽速措備擧行之意分付何如傳曰允
정조 23년
李書九以禮曹言啓曰謹依筵敎受勅處所以崇政殿磨鍊擧行之意敢啓傳曰知道
정조 23년
李書九以禮曹言啓曰取考各年謄錄則迎勅時百官服色以烏帽白衣烏角帶磨鍊而白衣卽是行用淺淡服故康熙壬寅迎勅時迎接都監以此意草記定奪文蹟昭在遠接使及沿路觀察使以下例以淺淡服迎接勅使則京外宜無異同而第以儀注中白衣二字每致擧行之疑眩今番則以白衣之例用淺淡服之意申明知委何如傳曰允
정조 23년
沈象奎以兵曹言啓曰南虞候柳可源未赴任前旣已遭故所授加資依例還收之意敢啓傳曰知道
정조 23년
沈象奎以兵曹言啓曰卽接宣傳官廳牒報則宣傳官金魯甲身爲奉命毋論所失之有無被打於無賴輩事之驚駭莫此爲甚不可置之同列云該廳擧廳論報則不可仍置爲先汰去其罪狀令該府拿問嚴勘何如傳曰毆打人等當嚴査處之此草記還給可也
정조 23년
金啓洛以刑曹言啓曰以司謁金興大手本別監白景孫被打於前捕校洪時福爲先除下其代擇差事傳曰捕校敢打掖隷乎嚴刑一次取招草記事命下矣依傳敎洪時福箇箇考察嚴刑究問則所供內與白景孫常時親知矣昨年十二月十九日逢着景孫略飮酒盃之餘因微細言詰畢竟毆打的實焉敢發明乎毆打一款無辭遲晩矣渠以前捕校酗酒起鬧毆打掖隷若是無難究厥罪犯極爲痛駭所當自臣曹從重勘處而旣有嚴刑取招草記之命上裁何如傳曰照律嚴處可也
정조 23년
沈象奎以壯勇營言啓曰閑良李世稷又爲捉來故一體拘留之意敢啓傳曰知道
정조 23년
沈象奎以壯勇營言啓曰閑良禹尙準樂工明仁祥更爲捉來一倂拘留之意敢啓傳曰知道
정조 23년
沈象奎以禁衛營言啓曰依下敎宣傳官毆打罪人閑良李英載洪蘇英等二名捉來爲先拘留本營而多發將校更加各別譏捕之意敢啓傳曰知道
정조 23년
沈象奎以禁衛營言啓曰宣傳官毆打罪人閑良韓靑運又爲捉來拘留本營之意敢啓傳曰知道
정조 23년
沈象奎以御營廳言啓曰宣傳官毆打罪人閑良李榮彬又爲捉來拘留本廳之意敢啓傳曰知道
정조 23년
沈象奎以摠戎廳言啓曰謹依宣傳官金𣕖口傳下敎本廳屬北漢重興寺居接金興宅夫妻米一石錢文五兩御倉契居李泰渭處米十斗錢文三兩姑先助給而差病間各別救療之意敢啓傳曰知道
정조 23년
李書九以賑恤廳言啓曰漢城府牒報據西部李召史錢二兩布一疋北部良人李春光閑良崔景位各錢二兩布一疋合錢六兩布三疋題給之意敢啓傳曰知道
정조 23년
工曹判書權裕疏曰伏以臣自歲初重患輪疾幾殊僅蘇而尙未免貼席涔涔矣忽於此際又伏承水部除旨聞命感惶不知攸措卽當竭蹶趨膺以伸叩謝之忱而不但病勢之姑未蘇醒且臣於去臘猥忝是任適當殿最封進之時神識昏眛自速不能檢察之罪至被嚴誅至今悚恧無地自容雖今聖恩涵貸復處以宿趼而在臣私義何敢冒沒承當於已試僨誤之地乎纔違召牌益增震懍敢將文字仰瀆崇嚴伏乞聖慈俯垂鑑諒亟命鐫遞臣職名以安私分不勝幸甚臣無任云云答曰省疏具悉卿其勿辭行公
정조 23년
己未正月二十五日辰時上御誠正閣左副承旨同副承旨入侍大臣稟事堂上同爲入侍時左副承旨金啓洛同副承旨沈象奎假注書李允謙記注官車信用承膺祚左議政李秉模行左參贊鄭民始兵曹判書具㢞禮曹判書黃昇源戶曹判書趙鎭寬行護軍徐龍輔行左承旨李書九以次進伏訖秉模曰昨今日氣稍寒聖體候若何上曰一樣矣秉模曰王大妃殿氣候何如上曰一樣矣秉模曰惠慶宮氣候何如上曰一樣矣上曰今日卿等來會於本司故玆以召見矣陳慰使姑待牌文出來後差出而勅行今月內似未出來矣秉模曰望念間騎馬云今月內似未渡江矣上曰牌文出來後若過一望則勅行當渡江云考之已例果然否秉模曰姑未的知其何日上馬也上曰勅行例給銀子容入未知幾許而以何樣銀幾星爲限耶秉模曰勅行所用丁銀無論天銀地銀限以八星贈遺則決無點退之理以此永爲定式事已於年前大臣筵稟蒙允矣今番迎勅時當依定式擧行而係是定式後初行則不可無一番稟達故敢此仰達矣上曰依爲之出擧條上曰海穀湖運事見今海西瘡痍未蘇勅行又當前此時運穀非但多般爲弊之外此穀屢萬包移來則海民不無失哺之歎未知何以則好也錦伯許更以私書往復待其報來後從便決處可也戶判則海西穀區處何以爲之當令貢人輩外受耶秉模曰戶判則到今不願云矣鎭寬曰海西前道伯在營時嚴立科條每石斛上加升而船價雜費綽出於其中故自臣曹以詳定價貿取則不害爲貢人輩外受而新伯下去後減其加升每石舡價雜費必出於原數之外然則貿置別無所益而貢人亦當不肯其外受故臣已自京貿米一萬石海米則不欲運來矣上曰大抵戶曹事萬不成說一年應下當爲幾何鎭寬曰戊辰年間則一年應下不過十三萬兩而近來則亦不下二十三萬兩以是經用每患苟簡矣上曰丙申以後各樣貢契有何加出者耶民始曰丙申年後所加者只是長興庫席契而已矣上曰雖數萬兩務爲留儲之道豈無少益而但其積小成大不幾用而居然至千萬兩何以支堪鎭寬曰以內局藥用事言之朱砂價之自本曹差下殆近萬兩此雖小節而戶曾經用皆如此等事矣上曰廣濟丸之勿令多製以其麝香之多入爲念本曹之經費故也而濟衆丹則以砂朱爲衣故比廣濟丸多數製出今聞卿言果以朱砂磨鍊耶鎭寬曰以鏡面朱砂磨鍊矣上曰此外小小所費不可勝言戊辰後所增至於十萬兩之多豈不是驚且歎乎民始曰迎勅時服色不可不指一稟定矣上曰皇后皇太后之喪則自我直用淺淡服耶書九曰辛丑年則用黑圓領袍矣上曰五禮儀有素服云云而成服前豈可用素服乎大抵義理無二致泰山之上更若無泰山而更進一步則山上卽天今若爲極層義理則可也而下此一等皆是小曲折見今所遇之時所用之地有異於他補編受敎旣不能遵用則予寧受千古之譏不必顧小曲折其所不緝邊者所以表其斬也緝邊而亦可曰服斬耶予亦自有商量者一言而蔽之曰不如仍舊之爲無弊禮曹節目一依康熙壬寅雍正乙卯年例爲之布帽則以有纓無角懸註可也秉模曰此則似不然矣補編受敎旣是正禮則苟欲合於禮而捨是奚以哉且雖緝邊彼人之聞之者安其如此如彼也民始曰上服之不緝邊大不成說而至於臣等則不過外服陪臣也豈可爲胡皇服斬乎鎭寬等曰雖不得已受服不緝邊一款決不可不釐改矣書九曰雖於迫不得已中務盡得正之道乃可合於禮雍正乙卯引皇朝受服時謬禮者固是違制而補編出後禮旣正矣果如昨日聖敎一洗千古之陋則捨補編正當之禮引已往襲謬之制者大是不可且況諸侯之大夫不接見於天子則無服可知云者此是堂堂正論臣意則決不當服斬矣上曰雖着淺淡服稱之曰斬服則其號甚大旣無着手於正禮之道則不如遵古而行之也予亦豈無所量處者耶仍命書傳敎曰政官牌招開政民始曰今番迎勅與館所茶禮時鋪陳當以何樣席何色品爲之乎上曰御前所用以白廣席靑線爲之勅使所用則以白紋席靑線爲之日傘則如堂上日傘樣以黑色造備可也大抵常時御前日傘宣化門以內書房色司謁捧持宣化門以外則司僕事知捧持此等前例皆瑣節也今番則涼傘日傘竝爲新造事分付輦輿翼帳之華色似如何分付司僕使之新造而以鵝靑色爲之可也以隨駕百官言之別軍職則初不現形於勅行時而其外服色之煩屑亦屬可笑大駕詣郊館時黃龍旗如前建出勅使若踰慕華峴則旗面改黃爲靑吹螺赤亦皆換着靑衣此非可笑者耶民始曰本廳郞廳尹光心移除南原府使而旋又遞改矣仍任本廳郞廳令該曹口傳付軍職何如上曰依爲之出擧條鎭寬曰支勅所需丁銀最緊而此種近幾絶乏無以支用故大臣前後筵白皆以土産銀計其幾星之數而贈給事有所定式矣定式之後今始迎勅彼若順受則誠幸矣若或不願則旣無豫備難以應卒京司中訓局所貯頗優限二千兩許貸仍置本局以爲觀勢之地何如上曰依爲之出擧條仍敎曰戶曹一年丁銀所出幾何鎭寬曰一年不過七百兩矣上曰來頭支勅之需何以覓用鎭寬曰燕物中廣織與潞州紬兩色以其品造之或不雅或有紋先朝下敎禁防截嚴而近年以來懈弛莫甚誠極可駭更加申禁先自本曹所用毋論某樣上下一倂釐改至於御座床巾勿用潞紬代以禾紬恐爲得宜雖以今番勅行言之所供褥衾之屬前排皆是廣織之類今則事面旣異上副勅及通官以白紬爲之其餘以白細木爲之而此後勅行時待前排件之弊而改爲勿用廣織以禾紬與綿紬分等爲之事定式施行何如上曰依爲之出擧條㢞曰今此迎勅時侍衛服色當爲磨鍊而禮曹儀註百官依舊例用遠接使以下服色侍衛將士及隨駕大將黑笠去笠飾靑天翼挾輦軍黑頭巾黑號衣磨鍊似好故敢此仰達矣上曰依爲之挾輦軍則雖曰衛內係是軍兵況頒勅前乎改着義無所據用常時服色可也出擧條㢞曰臣以軍器寺事有所仰達者矣勅行出來後或有雕羽求請之事故預備以待自是前例而兩西勅行當路北關道里絶遠今番則依前以三南分定何如上曰今年雖三南豈可卜定設有求請已令館伴從便處之置之可也出擧條㢞曰南虞候本是新堂上窠而新除虞候柳可源遭故於未赴任之前其代以準朔守令及虞候竝擬何如上曰依爲之出擧條上曰迎接都監下牌犯罪者亦有用棍之例耶民始曰郞廳中有兵曹郞廳故自然用棍矣上曰前則迎勅習儀一依擧動例前排等列立所見張大雄威近來則此亦似不如前矣今番支勅時日供必善備以給嚴立紀綱使彼人知有我國法綱與禮貌可也上曰都監各差備郞廳何其多也民始曰各房不可不有郞廳二員而今番則除宴享儺禮故只爲八郞廳矣秉模曰故監司李義駿妻貞夫人趙氏遭其夫喪之日謂其子曰靑孀之人奉舅姑提襁褓而不之顧者此兒女子一時之事而今吾年過六旬子女成就若使化而同穴卽當恬然含笑吾之處義大異於守硜硜之婦女於汝輩不無至慟而化者之情庶可慰悅遂裁縇執尺遠具諸節一一稱情自成服日幾絶復蘇臨沒前一日收拾精神指揮凡事盥洗沐浴曰吾將不日而化汝輩先爲措置無至有憾首尾七日便同不病而化淸香滿室彌夜不歇云處義之雍容令人敬服感歎令該曹施以綽楔之典恐不可已故敢此仰達矣上曰如許卓然之貞節在於往牒猶可嗟傷敬歎況宰相之妻貞夫人乎烈哉烈哉棹楔之典不施於其家而何爲卽令該司就其閭旌表故海伯祭文中旌烈一款措辭可也出擧條秉模曰本院公事提調李秉鼎謂有情勢不爲行公擧行多有可悶各別嚴飭使之行公何如上曰依爲之出擧條仍命退諸臣以此退出
정조 23년
己未正月二十五日未時上御重熙堂同副承旨入侍時同副承旨沈象奎記事官金啓溫記注官車信用承膺祚以次進伏訖命書榻敎曰旌善郡守除朝辭給馬下送上曰今番迎勅日記無論本曹謄錄都監儀註務從精詳無或遺漏以爲一一詳記之地申飭可也象奎曰旣載於迎勅日記者廳日記中恐不必疊錄矣上曰疊錄亦無妨要使爲互相參考之資爲好而事變注書則牌文入來日使之別省記可也命退承史以次退出
정조 23년
行都承旨徐龍輔坐行左承旨李書九坐行右承旨李勉兢病左副承旨金啓洛坐直右副承旨朴基正緣故出同副承旨沈象奎坐直注書柳台佐呈辭在外金啓溫仕假注書李允謙仕直事變假注書任百禧仕
정조 23년
沈象奎啓曰大司憲李城輔掌令洪持平鄭宗魯在外執義柳畊掌令玄重祚病不進持平南惠寬未肅拜監察茶時之意敢啓傳曰知道
정조 23년
傳于徐龍輔曰戶房承旨入侍
정조 23년
傳于朴基正曰左副承旨入侍
정조 23년
朴基正以吏曹言啓曰新除授高山道察訪李垿呈狀內矣身偏母今年爲七十三歲無他兄弟勢難赴任卽速遞改云旣是無兄弟獨身而親年已過七十依例改差何如傳曰允口傳差代可也
정조 23년
吏曹口傳政事以李惟稱爲大興郡守李廷璞爲高山察訪
정조 23년
朴基正以吏曹言啓曰新除授高山道察訪李廷璞時在全羅道寶城地云促敎之下不可等待其上來改差其代更爲口傳備擬以入之意敢啓傳曰知道
정조 23년
吏曹口傳政事以鄭彦仁爲高山察訪
정조 23년
兵曹口傳政事以徐百慶爲景福將
정조 23년
沈象奎以司僕寺一提調意啓曰本司兼內乘李勉植昨日政移拜都摠府都事矣其代令該曹口傳差出何如傳曰允
정조 23년
兵曹口傳政事以洪理燮爲內乘
정조 23년
以忠淸監司李泰永狀啓大興郡守南志復遭父喪事傳于朴基正曰卽令該曹口傳差代待下批當日下送
정조 23년
李書九以迎接都監言啓曰本都監郞廳兵曹正郞李勉昇漢城府主簿閔致謙身病猝重勢難察任竝姑改差其代以兵曹正郞尹命烈戶曹正郞李良會差下使之察任何如傳曰允
정조 23년
李書九以迎接都監言啓曰取考傳訃勅謄錄則每於接見茶禮時御前床及勅使床皆以素膳擧行勅使朝飯床及飯俸皆以肉膳爲之矣今亦依此擧行而茶禮旣設素膳則勅使入京後各處茶啖亦當以素膳爲之京中如此則外邑不可異同沿路茶啖皆以素膳擧行旣用素膳則建花一款非所可論一竝除之其他飯俸用肉膳之意分付各該司儐臣及諸道道臣處亦爲知委何如傳曰允
정조 23년
李書九以迎接都監言啓曰取考傳訃勅謄錄則勅使接見時御前鋪陳及勅使鋪陳或用白縇或用靑縇矣今番則竝以無文席藍縇爲之勅使寢具襦具依前用白色鋪陳以別紋席藍縇爲之其餘房排諸具以前排仍用而只祛紅色竝以靑黑色改用至於所排屛風以戶曹所在白稍墨畫屛及淡彩山水屛推移用之事甚便宜依此擧行沿路各邑則依前例皆以華色擧行之意分付各該司儐臣及諸道臣處亦爲知委何如傳曰允
정조 23년
徐龍輔以戶曹言啓曰卒奉朝賀金鍾秀喪禮葬主家以遺言不受云何以爲之敢啓傳曰在前大臣家不受處或許施或以別例特給奉朝賀之生前所言雖如許豈可依例從其意而止乎錢五百兩木五同輸送可也
정조 23년
李書九以禮曹言啓曰問禮官旣已出去勅使各樣議註待啓下令兵曹別定禁軍罔夜馳傳于問禮官所到處何如傳曰允
정조 23년
沈象奎以兵曹言啓曰新除授宣傳官南熙守門將鄭宅亨遭故云臣之不能審愼矇然備擬之失誠萬萬惶恐而宣傳官南熙守門將鄭宅亨原望筒勿施何如傳曰允
정조 23년
李書九以賑恤廳言啓曰漢城府牒報據東部忠義衛柳德春錢二兩布一疋西部李召史錢二兩布一疋合錢四兩布二疋題給之意敢啓傳曰知道
정조 23년
徐龍輔以漢城府言啓曰北部東部摘奸宣傳官書啓傳曰與平倉里文益柱無異判尹詳採實蹟亦爲招見依益柱例草記宣傳官則搜訪而部官尙不報府當該部官知名捧現告啓聞東部部官之怠忽極爲駭然亦爲査實草記事分付事命下矣日前文益柱病民救助事因特敎各部若有此等之類訪探報府事嚴飭各該部官矣北部都事洪晩榮牒報內延恩坊驛契居前尊位金世奉甲寅年無邊錢二百兩給貸村人以爲救活飢歲之資乙卯年貧民四十餘戶以租六七斗分給農糧之絶乏者種種助給今番輪疾時本契中病民十戶以錢兩米斗賙濟昨年明陵翼陵局內拾蟲時村民赴役外自當雇人爲二百名庚辰溫幸時以涼傘奉持隨駕丁巳特蒙嘉義同中樞之資三代追榮云南部令李玄謙牒報內漢江契居折衝金星彩本洞中病民八十二戶今正月十五日各給黃肉三斤柴三同云東部都事李在安牒報內踏十里居扈衛軍官文重瑞本洞病民中窮不自活之六十戶去十二月各給正租二斗今正月又分給二斗云西部令洪百淳牒報內唐人里契居嘉義任百慶今番輪疾本洞貧民及下水溢里契貧民合七十七戶各給正租二斗柴十同云矣自今二十二日四部鱗次報本府而自臣府爲探實蹟以至多日遲滯致伏承該部官知名現告之命稽忽之罪臣不勝惶恐臣於今日招致各人等詳問其事實及來歷則金世奉以庚辰溫幸時隨駕丁巳已蒙恩典許貸錢兩於還民白給米斗於貧戶救助今年輪疾之人葬埋無主女人之屍果爲的實參互宣傳官書啓該部官所報則別無相左金星彩文重瑞任百慶等渠輩之言與該部所報俱爲相符東部官則令閔斗爀今二十二日二十三日差祭都事李在安今二十二日二十三日修井官進去俱屬公頉而差祭前後若是遍行周察則宣傳官摘奸時豈不逢着於街路乎事涉怠忽不可以兩官之互相差祭有所寬恕竝令該府拿問處之何如傳曰其中金圈者未經空闕衛將則令該曹作窠口傳擬入已經者及其餘賞加部官等容有可恕姑爲分揀可也
정조 23년
大護軍李秉鼎疏曰伏以聖人履端玉候冞康百祿來同八域慶忭仍伏念臣罪重襲謬罰止收贖歸護老母相對攢祝今番輪行之疾臣母以是自慰一飯之加匙一藥之强飮輒曰此吾君之賜也闔門感結糜粉難酬不自意曾未幾何罪名之蕩滌有命廚院之恩點繼下昨又因大臣提奏至伏承嚴飭行公之敎我聖上涵容曠蕩之德殆若春風之噓枯負累賤臣何以得此驚惶感激有淚如泉在臣叩謝之道惟當銜恩訟愆冒沒趨造而第臣自來情蹤卽一明時之棄物耳陳章而乞養登筵而丐退丁寧質言不啻屢遭則無論職名之緊歇固不宜復廁周行而昨冬藥院之冒膺亦自有區區斟量者保護至重只欲粗效其臣分私義反輕竊嘗有受於家庭故也外此官職一切辭免前後恩命殆過十餘而積犯違逋屢遭罪戾則此是匹夫咫尺之守也今何可以歲籥之又更兼帶之稍異厭然爲進身之計哉且臣蒲質漸衰宿病闖發落席呻囈已跨兩旬種種形症雖不敢猥陳胃敗而痰癖肆孽肢麻而風痺現漸源委漸痼起動無望而況臣見叨非比漫任習儀迎勅擧行甚多與其臨急變通莫如先期陳懇玆不得不略控短疏仰塵崇聽伏乞聖明俯賜鑑諒亟命遞改臣司饔提調之任俾得以安意調治復尋生路仍勘臣瀆擾之罪以昭法綱不勝幸甚臣無任云云答曰省疏具悉卿其勿辭行公
정조 23년
己未正月二十六日午時上御重熙堂戶房承旨入侍時行都承旨徐龍輔記事官金啓溫記注官車信用承膺祚以次進伏訖上曰留院公事中無論狀啓及啓本分類鈔出其要語卽爲錄入可也賤臣承命出傳上曰大興郡守高山察訪望筒催促擬入命退承史以次退出
정조 23년
己未正月二十六日申時上御重熙堂左副承旨入侍時左副承旨金啓洛記事官金啓溫記注官車信用承膺祚以次進伏訖上曰留院狀啓何至今不爲鈔入耶斯速申飭可也賤臣承命出持入上曰重臣愼節近亦無減勢耶啓洛曰病勢已痼故月前冢宰之特授必欲一肅恩命而終不得自强矣命書傳敎曰工刑換房命讀公事書判付上曰大興郡守催促入來辭朝賤臣承命出飭命退承史以次退出
정조 23년
行都承旨徐龍輔坐行左承旨李書九坐直行右承旨李勉兢病左副承旨金啓洛坐右副承旨朴基正病同副承旨沈象奎坐直注書柳台佐在外金啓溫仕直假注書李允謙仕事變假注書任百禧仕
정조 23년
徐龍輔啓曰明日東南關王廟節祭傳香禮房承旨當爲齋宿而行左承旨李書九今日不爲仕進卽爲牌招何如傳曰允
정조 23년
徐龍輔啓曰行右承旨李勉兢今日不爲仕進卽爲牌招何如傳曰待開門牌招
정조 23년
徐龍輔啓曰右副承旨朴基正今日不爲仕進卽爲牌招何如傳曰允
정조 23년
傳于李書九曰在京之首譯全不解事雖以今番儐使辭朝事言之招問之下所對太欠分明彼中奔遑之時我國益當整暇但嚴飭京外措置接待凡事而已則牌文出來前發行悤遽莫甚首譯所引證之數三前例設或如其言旣無別般特敎則何敢捨却應爲之式擅用罕有之例乎李愉洪喜男尙矣如金慶門李樞祖孫輩何處得來乎先來出來之譯官聞是李洙之姪而十三日到灣前所未聞爲先令該院特差相當窠草記以示記舊之意首譯玄啓桓與訓上汰去其代卽爲拔例擇差啓下事分付譯院該院時無都提擧提調之替行事面苟簡左相爲都提擧而遠接使之牌文前發行前例令該院及延接都監詳考草記
정조 23년
傳于沈象奎曰統營貶目入來此時該道雖鎭將不可曠官政官牌招開政差出待下批當日下送如有未下直邊將亦爲嚴飭下送後草記事分付
정조 23년
以右副承旨朴基正牌不進罷職傳旨傳于沈象奎曰只推
정조 23년
傳于沈象奎曰軍士房承旨入侍
정조 23년
有政吏批行判書金載瓚受由參判未差參議鄭尙愚進行左承旨李書九進啓曰判書金載瓚受由參判未差小臣獨政未安何以爲之敢稟傳曰只出緊任以兪漢寧爲刑曹參議金光遇爲吏曹正郞李海淸爲兵曹正郞